Komission asetus (EY) N:o 1136/98, annettu 29 päivänä toukokuuta 1998, tuen myöntämistä humalantuottajille koskevista yksityiskohtaisista säännöistä annetun asetuksen (ETY) N:o 1350/72 muuttamisesta



Virallinen lehti nro L 157 , 30/05/1998 s. 0104 - 0106



KOMISSION ASETUS (EY) N:o 1136/98, annettu 29 päivänä toukokuuta 1998, tuen myöntämistä humalantuottajille koskevista yksityiskohtaisista säännöistä annetun asetuksen (ETY) N:o 1350/72 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon humala-alan yhteisestä markkinajärjestelystä 26 päivänä heinäkuuta 1971 annetun neuvoston asetuksen (ETY) N:o 1696/71 (1), sellaisena kuin se on viimeksi muutettuna asetuksella (EY) N:o 1554/97 (2), ja erityisesti sen 13 artiklan 4 kohdan, ottaa huomioon humala-alan väliaikaisista erityistoimenpiteistä 25 päivänä toukokuuta 1998 annetun neuvoston asetuksen (EY) N:o 1098/98 (3) ja erityisesti sen 3 artiklan, sekä katsoo, että asetuksessa (ETY) N:o 1098/98 säädetään korvauksen myöntämisestä väliaikaisesti lepotilaan jätetyille ja/tai raivatuille pinta-aloille; tämän vuoksi nämä pinta-alat on ilmoitettava samoin kuin viljellyt pinta-alat; nämä tiedot on toimitettava vuoden 1998 sadosta viimeistään 30 päivänä kesäkuuta 1998; tämän vuoksi kyseiset uudet osat on suotavaa yhdistää tuen myöntämistä humalantuottajille koskevista yksityiskohtaisista säännöistä annettuun komission asetukseen (ETY) N:o 1350/72 (4), sellaisena kuin se on viimeksi muutettuna asetuksella (EY) N:o 317/98 (5), asetuksen (ETY) N:o 1350/72 1 artiklan 1 kohdassa säädetään, että ilmoitus istutetuista viljelyaloista on jätettävä viimeistään satovuoden 31 päivänä toukokuuta; tämä aiheuttaa ongelmia Yhdistyneessä kuningaskunnassa, jossa on kehitetty uusia tuotantomenetelmiä, joissa pistokkaat voidaan (ensimmäisen kerran) korjata istutusvuonna; istutuksia ei saada valmiiksi toukokuussa vaan kesäkuussa; tällä menetelmällä saadun humalan sato rajoittuu vain pieneen prosenttiosuuteen Yhdistyneen kuningaskunnan humalan kokonaisviljelyalasta; on kuitenkin suotavaa välttää sitä, että tekniikkaa käyttäviä tuottajia syrjittäisiin tuen menettämisen kautta; tämän vuoksi on syytä säätää Yhdistyneen kuningaskunnan osalta poikkeuksesta siirtämällä viljelyalojen ilmoittamisen määräpäivää satovuoden 30 päivään kesäkuuta, ja tässä asetuksessa säädetyt toimenpiteet ovat humalan hallintokomitean lausunnon mukaiset, ON ANTANUT TÄMÄN ASETUKSEN: 1 artikla 1) Korvataan asetuksen (ETY) N:o 1350/72 1 artiklan - 1 kohta seuraavasti: "1. Jokaisen humalantuottajan on jätettävä ilmoitus istutetuista pinta-aloista ja pinta-aloista, joihin sovelletaan asetuksessa (EY) N:o 1098/98 säädettyjä lepotilaa ja/tai raivausta koskevia väliaikaisia erityistoimenpiteitä, viimeistään satovuoden toukokuun 31 päivänä ja Yhdistyneen kuningaskunnan osalta kesäkuun 30 päivänä. Satovuonna 1998 kyseistä päivämäärää siirretään 30 päivään kesäkuuta 1998." - 2 kohta seuraavasti: "2. Ilmoituksessa on oltava vähintään: a) ilmoittajan nimi ja osoite, b) kunkin lajikkeen tai kunkin koekannan: - istutettu viljelyala tai viljelyala, johon sovelletaan lepotilaa ja/tai raivausta koskevia erityistoimenpiteitä, - viljelyalojen maarekisterinumerot tai sellaisten puuttuessa kyseisten viljelyalojen osalta vastaavaa virallinen merkintä ja tarvittaessa sen lisäksi merkintä, jonka avulla lajike tai koekanta voidaan paikallistaa, c) hyväksytyn tuottajaryhmittymän nimi, jos ilmoittaja on sellaisen ryhmittymän jäsen humalatuotantonsa osalta." 2) Korvataan 2 artikla seuraavasti: "2 artikla 1. Tuottajan on jätettävä tukihakemus tai väliaikaista lepotilaa ja/tai lopullista raivausta soveltavissa maissa asetuksen (EY) N:o 1098/98 2 artiklassa tarkoitettu korvaushakemus joko itse tai tuottajaryhmittymän välityksellä jäsenvaltion vahvistamassa määräajassa, viimeistään satovuoden lokakuun 31 päivänä. 2. Tuki tai korvaus myönnetään kyseisen sadon osalta ainoastaan sellaisille viljelyaloille: a) joilla 1 artiklan 3 kohdan a alakohdassa tarkoitettujen viljelylohkojen istutustiheys on vähintään - 1 500 kasvia hehtaarilla kaksinkertaisesti tuettujen kasvien osalta, - 2 000 kasvia hehtaarilla yksinkertaisesti tuettujen kasvien osalta, - jotka olivat tuotannossa vuonna 1997 ja joihin on sovellettu lepotilaa ja/tai raivausta koskevia väliaikaisia erityistoimenpiteitä; b) joista on tehty ilmoitus 1 artiklan säännösten mukaisesti; c) joilla on tehty tavanomaiset viljely- ja sadonkorjuutyöt, jos kyse on a alakohdan ensimmäisessä luetelmakohdassa tarkoitetuista viljelyaloista; tällä jätetään ulkopuolelle ne humalaistutukset, joita on viljelty lähinnä taimitarhatuotteiksi." 3) Korvataan 3 artiklan: a) 1 kohta seuraavasti: "1. Tuki- tai korvaushakemuksessa on oltava niiden viljelyalojen osalta, joille tukea tai korvausta haetaan, vähintään 1 artiklan 2 kohdassa mainitut tiedot, joita on täydennettävä ilmoituksella, että sato on viljelyaloilta korjattu, jos kyse on 2 artiklan 2 kohdan a alakohdan ensimmäisessä luetelmakohdassa tarkoitetuista viljelyaloista." b) 2 kohta seuraavasti: "2. Jäsenvaltiot voivat säätää, että tuki- tai korvaushakemus koostuu 1 artiklassa tarkoitetun ilmoituksen kaksoiskappaleesta, johon on lisätty ilmoitus siitä, että viljelyaloilta, joille tukea haetaan, on korjattu sato." c) 3 kohta seuraavasti: "3. Sovelletaan seuraavia asetuksen (ETY) N:o 3887/92 artikloja: - 6 artiklan 3 kohdan viimeistä alakohtaa tapauksiin, joissa on todettu merkittäviä sääntöjenvastaisuuksia jollakin alueella tai jonkin alueen osassa, - 8 artiklan 1 kohdan ensimmäistä alakohtaa tapauksiin, joissa pinta-alailmoitus ja/tai tuki- tai korvaushakemus on jätetty myöhässä, - 11 artiklaa ylivoimaisia esteitä koskevissa tapauksissa, - 12 artiklaa tarkastuskäyntikertomuksen osalta, - 13 artiklaa, jos tuottaja kieltäytyy hyväksymästä tarkastuskäyntiä paikalla, - 14 artiklaa aiheettomien maksujen osalta." 4) Korvataan 4 artiklan a) 1 kohta seuraavasti: "1. Kunkin jäsenvaltion on ilmoitettava komissiolle asetuksen (ETY) N:o 1696/71 13 artiklan 1 kohdan toisen alakohdan mukaisesti osoitettujen elinten nimet ja osoitteet sekä toimenpiteet, jotka jäsenvaltio on toteuttanut humalantuottajia koskevan tuki- ja korvausjärjestelmän soveltamiseksi. Hallinnolliset ja paikalla tehtävät tarkastukset toteutetaan siten, että tukien ja korvausten myöntämisedellytysten noudattaminen tulee tehokkaalla tavalla todetuksi. Hallinnollisiin tarkastuksiin kuuluu myös ristiintarkastuksia, joissa käytetään humalanviljelyyn ilmoitettuja viljelylohkoja sekä neuvoston asetuksen (ETY) N:o 3508/92 (*) 2 artiklassa säädettyä tietokantaa, jotta estettäisiin perusteettoman kaksinkertaisen tuen tai korvauksen myöntäminen humalalle samasta sadosta. Vuoden 1998 sadon osalta jäsenvaltiot voivat kuitenkin tehdä ristiintarkastukset otoksen perusteella. Riskianalyysin jälkeen paikalla tehtävien tarkastusten on kohdistuttava merkitsevään otokseen, joka edustaa vähintään viittä prosenttia kaikista pinta-alailmoituksista ja viittä prosenttia kaikista tuki- ja korvaushakemuksista. (*) EYVL L 355, 5.12.1992, s. 1." b) 2 kohta seuraavasti: "2. Kunkin jäsenvaltion on toimitettava komissiolle vuosittain kaikki tiedot siitä, miten kunkin sen alueella sijaitseva hyväksytty tuottajaryhmittymä on hallinnoinut sille myönnetyn tuen ja korvauksen, sekä mahdollisesti täsmälliset tiedot ryhmittymien asetuksen (ETY) N:o 1696/71 7 artiklan 1 kohdan e alakohdassa tarkoitettujen kaltaisten toimenpiteiden toteuttamisen luonteesta. Ilmoitukset on tehtävä viimeistään satovuotta seuraavan vuoden joulukuun 31 päivänä." 5) Korvataan 4 a artikla seuraavasti: "4 a artikla 1. Kun todetaan, että todellinen määritetty pinta-ala on suurempi kuin pinta-alailmoituksessa ilmoitettu, tuen ja korvauksen määrää laskettaessa otetaan lukuun ilmoitettu pinta-ala. 2. Kun todetaan, että ilmoitettu pinta-ala ylittää määritetyn pinta-alan, tuen ja korvauksen määrä lasketaan todellisen tarkastuksessa määritetyn pinta-alan perusteella. Ylivoimaista estettä lukuun ottamatta todellisesta määritetystä pinta-alasta vähennetään kuitenkin todettu ylimäärä kaksinkertaisena, jos se on enemmän kuin kolme prosenttia tai kaksi hehtaaria ja enintään 20 prosenttia määritetystä pinta-alasta. Jos ylimäärä on enemmän kuin 20 prosenttia määritetystä pinta-alasta, pinta-alaan liittyvää tukea tai korvausta ei myönnetä. Jos kuitenkin väärä ilmoitus on tehty tarkoituksellisesti tai vakavan laiminlyönnin seurauksena - kyseinen tuottaja suljetaan tuki- ja korvausjärjestelmän ulkopuolelle kyseisen sadon osalta ja - tarkoituksellisesti tehdyn väärän ilmoituksen ollessa kyseessä kyseinen tuottaja suljetaan tuki- ja korvausjärjestelmän ulkopuolelle seuraavan sadon osalta. Edellä tarkoitettuja vähennyksiä ei kuitenkaan tehdä, jos tuottaja osoittaa, että hän on pinta-alaa määritettäessään käyttänyt oikealla tavalla perusteena toimivaltaisen viranomaisen hyväksymiä tietoja. Tässä artiklassa `määritetyllä pinta-alalla` tarkoitetaan pinta-alaa, jonka osalta kaikkia säädettyjä edellytyksiä on noudatettu." 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 29 päivänä toukokuuta 1998. Komission puolesta Franz FISCHLER Komission jäsen (1) EYVL L 175, 4.8.1971, s. 1 (2) EYVL L 208, 2.8.1997, s. 1 (3) Ks. tämän virallisen lehden sivu 7 (4) EYVL L 148, 30.6.1972, s. 11 (5) EYVL L 33, 7.2.1998, s. 10